**Versenykiírás**

 **Futsal Városi Diákolimpia**

**2019/ 2020. tanév Nyíregyházi selejtező**

**FIÚ  V-VI. kcs**

**A verseny célja:**
 Versenyzési lehetőségek biztosítása mellett eldönteni a megyei bajnoki címet.

**Verseny rendezője**:   a Nyíregyházi Városi Diáksport Egyesület
**Nevezés:**

 Az MDSZ honlapján, az internetes nevezés szabályai szerint!

**Résztvevők** :

**Korcsoport**: Csapatversenyben nemenként a V-VI. korcsoportba tartozó, 2000-2004-ben

 született fiú tanulók.

**Felversenyzés:** Az V-VI. korcsoport versenyein a 2005-ben született középiskolás fiú tanulók

 felversenyezhetnek, és visszaversenyezhetnek saját korcsoportjukba is.

**Korlátozás: Nincs**

**Sportági rendelkezések:**
**• Játéktér:** 40x20 m-es kézilabda pálya, 3x2m-es kézilabda kapuval.
• **Játékidő:** 1x25 perc az utolsó 60 másodperc tiszta játékidővel.
• Labda: futsal.
• **Csapatlétszám:** 10 fő játékos + 2 fő felnőtt kísérő (tanár, vagy edző).
• **Játékosok szerepeltetése:** versenyenként és csapatonként 10 fő játékos szerepeltethető, az a 10 fő, akiket az adott versenyre szabályosan neveztek és az adott első mérkőzése előtt a technikai értekezleten leigazoltak és nevük szerepel a jegyzőkönyvben.
• **Csapatlétszám a mérkőzésen**: a pályán egy időben 1 kapus és 4 mezőnyjátékos tartózkodhat.
• **Csere**: a cserejátékosok maximális száma 5 fő, a cserelehetőség folyamatos. Ha a lecserélt játékos a saját térfelén elhagyja a játékteret, csak akkor léphet pályára a becserélt játékos, a pályaelhagyási pont 3 m-es körzetében. A csere a pályán kívül a megkülönböztető mez átadásával történik, a saját cserepadhoz legközelebb levő oldalvonalnál.
• **Felszerelés:** A mérkőzést jól láthatóan számozott, egyöntetű mezben kell játszani. A cserejátékosok a kispadon megkülönböztető mezben foglalhatnak helyet. Az országos döntőre legalább két különböző színű számozott garnitúrát, a cserejátékosok számának megfelelő számú megkülönböztető mezt és legalább 1 db szabályos méretű futsal labdát kell a csapatoknak magukkal vinni.
**Cipő**: bemelegítő cipő (fekete talpú cipő nem használható). Sípcsontvédő használata ajánlott, az országos döntőn kötelező.

**A mérkőzésekért adható pontok, helyezések eldöntése:**

**-** Győzelem 3 pont, vereség 0 pont.

- A csoportmérkőzések során döntetlen esetén 3-3 hatméteres büntetőrúgás következik. Amennyiben ez sem dönt, akkor további büntetők következnek a labdarúgás szabályainak megfelelően, melyet azok a játékosok végezhetnek el, akik az első 3 büntetőrúgásnál nem szerepeltek, addig, amíg a csapat teljes (korrigált) létszáma nem lőtt büntetőt. Ha már a csapat minden tagja végzett büntetőrúgást, de még a büntetőpárbaj nem dőlt el, akkor a folytatásban a játékosok bármilyen sorrendben lőhetnek, de ismét mindenki csak egyszer.

- Büntetőrúgások után a győztes csapat 2 pontot, a vesztes 1 pontot kap.

 **Főbb játékszabályok:** – A labda, játékba hozása a kapuvonal elhagyása esetén kapuskidobással történik a hatoson belülről. Ebből gól nem érhető el.
 – A kapus a hazaadást kézzel nem foghatja meg.
 – A labda játékba hozása oldalról berúgással történhet. A rúgó játékos előtt 5 méter távolságra köteles elhelyezkedni az ellenfél játékosa. Ha a rúgó játékos a labda birtokba vételétől 4 másodpercen belül nem végzi el az oldalberúgást, a rúgást az ellenfél végezheti el. Oldalberúgásból közvetlenül nem érhető el gól.
 –  Kezdőrúgásból közvetlenül gól nem érhető el.
– Szabadrúgás esetén az 5 méteres távolság betartása és a 4 másodperces végrehajtási kötelezettség szintén érvényes.
– A kapuvonalon túlra jutó labda a védekező játékosról, kapusról is, szögletrúgást eredményez.
– Ha egy mérkőzésen egy játékost második sárga lappal büntetnek, a büntetés 2 perces kiállítást von maga után. A kiállított játékosnak el kell hagynia a játékteret és a cserepadon foglalhat helyet. A kiállítási idő 2 perc, melynek letelte után a kiállított játékos nem térhet vissza a pályára, azonban csapata a játéktéren lévő játékosainak számát kiegészítheti. A kiállított játékos a soron következő (1) mérkőzésen játszhat. A sárgalapos figyelmeztetés mindig csak az adott mérkőzésre vonatkozik, a játékos azt nem viszi tovább.
– Durva szabálytalanság esetén a játékos azonnali piros lappal büntetendő, el kell hagynia a játékteret és a cserepadon sem foglalhat helyet. A kiállítási idő 2 perc, melynek letelte után a kiállított játékos nem térhet vissza a pályára, azonban csapata a játéktéren lévő játékosainak számát kiegészítheti. A kiállított játékos a soron következő legalább egy mérkőzésen nem rendelkezik játékjogosultsággal.
–Halmozott szabálytalanság: az egész mérkőzés során a 4. szabálytalanságot követően a játékvezető jelzi a versenybíróságnak és a csapatoknak, hogy a következő szabálytalanságtól kezdődően minden egyes közvetlen szabadrúgást maga után vonó szabálytalanság után úgynevezett kisbüntető következik.
– Amennyiben a kiállítások miatt egy csapat pályán tartózkodó játékosainak száma 3 fő alá csökken, a mérkőzés véget ér.
– Amelyik csapat kiállításainak hibái miatt a mérkőzés befejeződik, az a csapat a mérkőzést 0-5-ös gólaránnyal elveszíti, ill. ha a vétlen csapat számára a pályán elért eredmény kedvezőbb, úgy a pályán addig elért eredménnyel ér véget a mérkőzés.
A Futsal játékszabály az MDSZ honlapján a sportági Versenykiírásnál megtekinthető, letölthető

* Az országos döntő programfüzete az MDSZ honlapján megtekinthető, letölthető ([www.diakolimpia.hu](http://www.diakolimpia.hu))
* Minden egyéb kérdésben, amelyre ezen versenykiírás nem tér ki, a Magyar Diáksport Szövetség „Általános szabályai” és a hatályos FIFA Futsal (4+1) játékszabályok érvényesek.

|  |
| --- |
| **„A” CSOPORT** |
| **VERSENY IDEJE:** | **2019.11.13. 9.00 óra Sorsolás 8.30** |
| **VERSENY HELYSZÍNE:** | **BENCS LÁSZLÓ SZKI TORNACSARNOKA** |
| **RÉSZTVEVŐ CSAPATOK** |
| * **Nyíregyházi SZC Bencs László Szakközépiskolája**
 |
| * **Westsik Vilmos Élelmiszeripari Szakgimnázium és Szakközépiskola**
 |
| * **Nyíregyházi SZC Bánki Donát Műszaki Középiskolája és Kollégiuma**
 |

|  |
| --- |
| **„B” CSOPORT** |
| **VERSENY IDEJE:** | **2019.11.12. 10.30 óra Sorsolás 10.00** |
| **VERSENY HELYSZÍNE:** | **NYSC WESSELÉNYI MIKLÓS SZAKKIGIMNÁZIUM TORNACSARNOKA** |
| **RÉSZTVEVŐ CSAPATOK** |
| * **Bethlen Gábor Gimnázium, Általános Iskola,Óvoda és Alapfokú Művészeti Iskola**
 |
| * **Nyíregyházi Vasvári Pál Gimnázium**
 |
| * **Nyíregyházi SZC Inczédy György Szakgimnáziuma, Szakközépiskolája és Kollégiuma**
 |

|  |
| --- |
| **„C” CSOPORT** |
| **VERSENY IDEJE:** | **2019. 11.11. 9.00 óra Sorsolás 8.30** |
| **VERSENY HELYSZÍNE:** | **BENCS LÁSZLÓ SZKI TORNACSARNOKA** |
| **RÉSZTVEVŐ CSAPATOK** |
| * **Nyíregyházi Zrinyi Ilona Gimnázium és Kollégium**
 |
| * **Nyíregyházi Egyetem Eötvös József Gyakorló Általános Iskola és Gimnázium**
 |
| * **Nyíregyházi SZC Sipkay Barna Kereskedelmi,Vendéglátóipari, Idegenforgalmi Szakgimnáziuma, Szakközépiskolája és Kollégiuma**
 |
| * **Nyíregyházi Evangélikus Kossuth Lajos Gimnázium**
 |

|  |
| --- |
| **„D” CSOPORT** |
| **VERSENY IDEJE:** | **2019. 11.12. 9.00 óra Sorsolás 8.30** |
| **VERSENY HELYSZÍNE:** | **NYSC WESSELÉNYI MIKLÓS SZAKKIGIMNÁZIUM TORNACSARNOKA** |
| **RÉSZTVEVŐ CSAPATOK** |
| * **Nyíregyháza SZC Wesselényi Miklós Szakgimnáziuma, Szakközépiskolája és Kollégiuma**
 |
| * **Nyíregyházi Kölcsey Ferenc Gimnázium**
 |
| * **Nyíregyházi SZC Széchenyi István Közgazdasági, Informatikai Szakgimnáziuma Szakközépiskolája és Kollégiuma**
 |

**KÖRMÉRKŐZÉSEK UTÁN TOVÁBBJUT A VÁROSI DÖNTŐBE MINDEN CSOPORT ELSŐ HELYEZETTJE !**

**A csoportokból történő továbbjutás szabálya egyenlő pontszám esetén a következő :**

1. **EGYMÁS ELLENI MÉRKŐZÉS EREDMÉNYE**
2. **JOBB GÓLKÜLÖNBSÉG**
3. **TÖBB RÚGOTT GÓL**
4. **TÖBB GYŐZELEM**
5. **SORSOLÁS**

**NYÍREGYÁZA VÁROSI DÖNTŐ LEBONYOLÍTÁSI RENDJE:**

**Döntő ideje : 2019.november . 18. 9.00 óra Sorsolás 8.30**

**Döntő helye: Bencs László SZKI Tornacsarnoka**

**Mérkőzések rendje :**

1. **A- csop 1 - B- csop 1**
2. **C – csop 1 - D- csop 1**
3. **A vesztesek a harmadik helyért**
4. **A győztesek az első helyért**

**MEGYEI DÖNTŐBE KERÜL AZ 1-2. HELYEZETT CSAPAT.**